Odense Adresse-Contoirs Efterretninger, 1831-08-01
Under et overordentligt Tilløb af Tilhørere bleve Kamrene aabnede den 23 Juli. Af Pairerne var kun et lide, Antal tilstæde, og blandt de nyvalgte Deputerede, for hven Hr. Duchatel som Alderspræsident stod i Spidsen, bemærkedes mange indflydelsesrige Mænd. Ledsaget af Hertugerne af Orleans og Nemours traadte Ludvig Philip, under Kanonernes Torden og Raabet: "Kongen leve!" indi Salen, og holdt, efterat Alle havde sat sig, en Tale omtrent af følgende Jndhold: Herrer Pairs og Herrer Deputerede. Jeg føler mig lykkelig i denne Hal, hvor Frankerig har modtaget mine Eder, og jeg venter, at De, som Nationens forfatningsmæssige Stemmeførere, ville ved Deres Medvirkning give min Regjering den fornødne Kraft. Jeg har engang sagt, at Chartet skulde blive Sandhed; dette er skeet, og vil fremdeles blive saa, idet alle Bestræbelser for at omstyrte det Bestaaende tilintetgjøres, og da Man kaldte mig til Tronen, vilde Man, at Kongedømmet skulde være folkeligt men ikke afmægtigt, thi uden Kraft kan Regjeringen ikke gavne en stor Nation. Vigtige Lovforslag ville i dette Møde blive Dem forelagte. Finantsernes Tilstand er beroligende, da der ikke mangler Ressoureer, til at dække Statens overordentlige Udgifter. De Byrder, som hvile paa Borgerne, ville ogsaa blive lettede, saasnart det kan skee uden Fare for Frankerigs Værdighed og Ære, og Visheden herom afhænger af en almindelig Afvæbning, som Frankerig ønsker tilligemed de øvrige europæiske Regjeringer. Siden Julirevolutionen har Frankerig atter indtaget den det tilkommende Rang i Europa, og Jngen vil oftere kunne gjør det den stridig. Østerrig har efter mit Forlangende rømmet den romerske Stat, hvor Roligheden vil blive sikret ved vigtige Forbedringer i Bestyrelsen. Kongeriget Nederlandene, saaledes som det blev dannet 1814 og 15 existerer ikke mere. Belgiens Uafhængighed og Adskillelse fra Holland, er bleven erkjendt. Belgiernes Konge vil ingen Deel tage i det tydske Forbund. De faste Pladser mod Frankern, blive demolerede. Den hidtil af Portugal nægtede Satisfaktion er nu bleven tilbudt, efterat de portugisiske Krigskibe ere komne i vor Magt, og den trefarvede Fane valer fra Lissabons Mure. For at gjøre Ende paa den blodige og grusomme Kamp i Pohlen, og bevare Europa for en frygtelig Smitsot, har jeg først tilbudt min, og dernæst krævet de store Magters Mægling. Vi gaae en ædel Aarsfest imode, mine Herrer, til hvis Høitideligholdelse jeg ønsker, at De vil forene Dem med mig; maatte disse saa alvorlige som rørende Erindringer vække den Enighed og Overeensstemmelse, som for et Aar siden sikrede Triumphen." Premierministeren anmodede derpaa Kamrene om at begynde deres Forhandlinger den 25de, og under Raabet: "Kongen leve! forlod Ludvig Philip atter Forsamlingen. Til Julifesten gjøres store Tilberedelser; 500 Mennesker, arbeide paa Oprettelsen af et Amphitheater paa Bastillepladsen; Pantheon (forhen den hellige Genovevas Kirke) bliver istandsat; Børsen vil i 3 Dage blive lukket, og Kongen har givet 6000, Dronningen 2000 Fr. til Opdragelsen af Julikæmpernes Børn. At den franske Regjering har fast besluttet at gjøre Ende paa Don Miguels Herredømme, vil Man slutte deraf, at Dronning Maria da Gloria er modtagen i Brest paa samme Maade som kronede Hoveder i Almindelighed, og saavel hun som Keiserinden af Brasilien skulle af Dronningen af Frankerig være indbudte til at komme til Paris. Fra Coulon er den 12 Juli endnu afgaaet 4 store Fregatter, hvis Bestemmelse var ubekjendt. J Bretagne allene ere 400 Personer fængslede som Carlister. Hertuginden af Berry ankom den 2 Juli til Genua, og skulde den 8de afgaae derfra til det Toskanske. Fra Algier haves Beretning om en af General Bertheene foretagen Expedition til Midia, hvorved Generalen selv angiver den franske Hærs Tab til 63 Døde og 192 Saarede, Fiendens derimod til flere Tusinde. Han erklærer tillige de private Efterretninger, der skildre denne Begivenhed langt ufordeelagtigere for de Franske, for aldeles usandfærdige. Den petersburg, ske Journal indeholder en Erklæring med Hensyn til en tidligere Artikel af 28 Mai, som foranledigede den franske Regjering til derover at forlange en fuldstændig Forklaring, Haldrig - hedder det - have vi forvexlet Kong Ludvig Philips Regjering og den fornuftige og oplyste Deel af Nationen med Fredens og den offentlige Ordens Fiender, og kun Pariserjournalers Fordomme kunde tilskrive hiin Artikel en fiendtlig Hensigt mod Frankerig, medens de ikke formaaede at forstyrre det venskabelige Forhold mellem begge Lande. Om en forestaaende Ministervexel haves af og til Rygter, der dog ikke hvile paa nogen sikker i Grundvold.